
REPUBLIKA HRVATSKA
OPĆINSKI KAZNENI SUD U ZAGREBU
ODJEL ZA MLADEŽ
Zagreb, Ilica-Selska, Ilica 207
Poslovni broj: Kovm-15/2026-4
   R E P U B L I K A  H R V A T S K A
R  J  E  Š  E  N  J  E
Općinski kazneni sud u Zagrebu, Odjel za mladež, po sucu pojedincu tog suda Iki Peranović uz sudjelovanje Andriane Zubčić kao zapisničarke, u kaznenom predmetu protiv okrivljenog V. B., OIB zbog kaznenog djela iz članka 179.a Kaznenog zakona („Narodne novine“ br: 125/11., 144/12., 56/15, 61/15., 101/17,  118/18, 126/19, 84/21, 114/22, 114/23, 36/24 i 136/25 – dalje u tekstu: KZ/11), zbog kaznenog djela iz članka 117. stavka 2. KZ/11., zbog kaznenog djela iz članka 139. stavka 3. KZ/11. i zbog dva kaznena djela iz članka 177. stavka 2. KZ/11., sve u vezi članka 51. KZ/11., povodom optužnice Općinskog kaznenog državnog odvjetništva u Zagrebu, broj KOz-DO-/2026 od 21. siječnja 2026. godine, odlučujući o mjerama opreza, na ročištu održanom dana 18. lipnja 2026. godine
r i j e š i o  j e
I Na temelju članka 98. stavka 1. i 6. Zakona o kaznenom postupku ("Narodne novine" broj 152/08., 76/09., 80/11., 91/11., 143/12., 56/13., 145/13. i 152/14., 70/17, 126/19, 130/20, 80/22, 36/24, 72/25. i 13/26.; dalje: ZKP) u vezi članka 98. stavka 2. točke 4., 5., 9. i 10. ZKP, a iz osnove iz članka 123. stavka 1. točke 3. ZKP. 

okrivljenom V. B., OIB:, Zagrebu, s prebivalištem državljanin Republike Hrvatske, grafički tehničar, sa završenom SSS, zaposlen, oženjen, otac dvoje djece, vojsku nije služio, bez čina i odlikovanja, ne vodi se drugi kazneni postupak, 
PRODULJUJU SE MJERE OPREZA

- zabrane približavanja na razdaljinu ne manju od 100 metara;

- zabrane uspostavljanja izravne ili neizravne veze putem telefona, mobilnih uređaja, društvenih mreža, Interneta i e-mail adrese;

- zabrane uhođenja i uznemiravanja:

OIB: rođena 

- zabrane približavanja na razdaljinu ne manju od 100 metara;

- zabrane uspostavljanja izravne ili neizravne veze putem telefona, mobilnih uređaja, društvenih mreža, Interneta i e-mail adrese, osim u mjeri u kojoj je to potrebno radi odvijanja susreta i druženja s imenovanom djecom, kako oni budu određeni odlukom suda ili nadležnog Hrvatskog zavoda za socijalni rad, pod uvjetom da se odvijaju na kulturan i civiliziran način, tj. u najboljem interesu djece;

- zabrane uhođenja i uznemiravanja:

Oštećenog djeteta rođene 

oštećenog djeteta 

- udaljenje iz doma s adrese zakonskog razloga označenog u članku 123. stavku 1. točki 3. ZKP.

II.	Na temelju članka 98. stavak 1. ZKP ukoliko se okrivljeni V. B.ne bude pridržavao izrečenih mjera, iste će biti zamijenjene istražnim zatvorom.

III.	Na temelju članka 100. stavka 2. ZKP i članka 9. i 10. Pravilnika o načinu izvršavanja mjere opreza („Narodne novine“, broj: 92/09., 66/14. i 73/21.) djelatnici Policijske, Grupe za Policijske postaje će svakih 15 dana dostaviti pisano izviješće ovom sudu o izvršavanju naložene mjere opreza.

IV.	Na temelju članka 98. stavka 7. ZKP naložene mjere opreza trajat će dok za to postoji potreba, a najdulje do izvršnosti presude ili do upućivanja na izdržavanje kazne zatvora ako bude takva kazna izrečena, a svaka dva mjeseca računajući od dana pravomoćnosti rješenja o mjerama opreza ispitat će se po službenoj dužnosti postoji li još potreba za mjerama opreza.
Obrazloženje
1.	Kod ovog suda zaprimljena je optužnica OKDO Zagreb, broj KOz-DO-2026 od 21. siječnja 2026. protiv okrivljenog V. B., zbog kaznenog djela iz članka 179.a KZ/11., kaznenog djela iz članka 117. stavka 2. KZ/11., zbog kaznenog djela iz članka 139. stavka 3. KZ/11. i zbog dva kaznena djela iz članka 177. stavka 2. KZ/11., sve u vezi članka 51. KZ/11.
2.	Zamjenik državnog odvjetnika je u optužnici predložio da se okrivljenom V. B.produlje mjere opreza iz članka 98. stavka 2. točke 4., 5. i 9. ZKP, prema žrtvi te žrtvama djeci kao i mjera opreza iz članka 98. stavka 2. točke 10. ZKP, udaljenje iz doma na adresi., s obrazloženjem da i nadalje postoje sve okolnosti zbog kojih su mjere opreza određene i da nadalje na strani okrivljenika postoji opasnost od ponavljanja istih ili istovrsnih kaznenih djela.
3. 	Na temelju članka 129. stavaka 1. i 2. ZKP, 18. lipnja 2026. održano je ročište radi odluke o mjerama opreza na koje nisu pristupjeli uredno obaviješteni zamjenik OKDO Zagreb a ni okrivljenik.
4.	4. Sud je također prije održanog ročišta telefonskim putem kontaktirao oštećenu koja je navela da je za to da se okrivljeniku produlje mjere opreza i u odnosu na nju i udaljenja iz doma a što se tiče mjera opreza prema djeci, navela je da što se nje tiče te mjere sud može korigirati na način da okrivljenik viđa djecu pod nadzorom stručne osobe iz HZSR ili neke druge stručne osobe, i protiv toga nema ništa, smatra da djeca trebaju održavati odnos sa ocem. Istaknula je da otac sigurno ne bi naudio djeci.

5. Nakon održanog ročišta, sud je odlučio okrivljenom V. B, produljiti mjere opreza zabrane približavanja žrtvama – djeci te oštećenoj supruzi na razdaljinu ispod 100 metara, zatim zabrane uspostavljanja ili održavanja veze s istima, zatim zabrane uhođenja i uznemiravanja istih, te mjeru opreza udaljenja iz doma s adrese,. gdje oštećena supruga i djeca žive.

6.	Naime, pregledom spisa utvrđeno je da se okrivljenom V..B stavlja na teret počinjenje kaznenog djela iz članka 179.a KZ/11., kaznenog djela iz članka 117. stavka 2. KZ/11., kaznenog djela iz članka 139. stavka 3. KZ/11. i dva kaznena djela iz članka 177. stavka 2. KZ/11., sve u vezi članka 51. KZ/11., kao i da postoji osnovana sumnja da je isti počinio terećena kaznena djela. Postojanje osnovane sumnje proizlazi iz dokaza priloženih u spisu, i to, iz izvješća o uhićenju i dovođenju u pritvorsku policijsku jedinicu, medicinske dokumentacije Zavoda za hitnu medicinu županije za V. B., fotodokumentacije SMS poruka, izvješća o pruženoj intervenciji povodom dojave o nasilju u obitelji od 1. kolovoza 2025. uz izvješće o utvrđenom činjeničnom stanju, izvješća o pruženoj intervenciji povodom dojave o nasilju u obitelju od 2. kolovoza 2025. uz izvješće o utvrđenom činjeničnom stanju, izvješća o pruženoj intervenciji povodom dojave o nasilju u obitelji od 2. kolovoza 2025. uz izvješće o utvrđenom činjeničnom stanju, dokumentacije Hrvatskog zavoda za socijalni rad, , liječničke prijave Zavoda za hitnu medicinu županije za od 2. kolovoza 2025. u 10:10:24 sati, liječničke prijave Zavoda za hitnu medicinu zagorske županije za od 2. kolovoza 2025. u 15:02:11 sati, fotografija ozljeda oštećene zapisnika o pretrazi doma i drugih prostorija broj K-2025 od 3. kolovoza 2025., zapisnika o ispitivanju osumnjičenika V. B. broj u prostorijama Policijske postaje od 3. kolovoza 2025. zajedno s DVD snimkom, zapisnika o ispitivanju prisutnosti alkohola, opojnih droga ili lijekova u organizmu za okrivljenog V. B. od 2. kolovoza 2025., zapisnika o prvom ispitivanju okrivljenika V. B. u prostorijama OKDO Zagreb od 4. kolovoza 2025. zajedno s DVD snimkom, zapisnika o ispitivanju svjedoka-žrtve od 8. listopada 2025. s DVD snimkom, zapisnika o ispitivanju svjedoka-žrtve od 8. listopada 2025. s DVD snimkom, zapisnika o ispitivanju svjedoka-žrtve od 8. listopada 2025. s DVD snimkom, nalaza i mišljenja sudsko-medicinskog vještaka od 6. studenog 2025., nalaza i mišljenja psihijatrijskog vještaka od 15. prosinca 2025., izvješća Osnovne škole od 6. kolovoza 2025., obavijesti i. listopada 2025. i obrasca medicinske dokumentacije o pacijentu za doktore medicine, za V. B.a od 2. kolovoza 2025. te specijalistički nalazi. Slijedom navedenog ispunjena je osnovna pretpostavka za primjenu mjere istražnog zatvora iz članka 123. stavak 1. ZKP, a time i osnovna pretpostavka za primjenu mjera opreza iz članka 98. stavka 1. ZKP. Naime, za odlučivanje o postojanju temeljne pretpostavke za primjenu mjere istražnog zatvora, odnosno mjera opreza, dostatan je odgovarajući stupanj osnovane sumnje da je okrivljenik počinio kaznena djela za koja ga se tereti u ovom postupku, što je ovdje i ostvareno, kako je prethodno utvrđeno, dok će odluku o kaznenoj odgovornosti okrivljenika, o stupnju njegove krivnje, ocjenjujući sve izvedene dokaze pojedinačno i u njihovoj ukupnosti, donijeti raspravni sudac tek nakon završetka dokaznog postupka.

7.	Sud je utvrdio da i nadalje postoji opasnost od ponavljanja kaznenih djela, a koju ovaj sud nalazi u iskazanoj drskosti i visokom stupnju bezobzirnosti okrivljenika prema oštećenicima, a osobito jer se okrivljeniku stavlja na teret da je u razdoblju od dvije godine, učestalo pod utjecajem alkohola i droge, pred djecom na suprugu vikao, vrijeđao je pogrdnim riječima, a kada bi mu ona na to, pokušavajući ga smiriti, prilazila i htjela ga zagrliti, odgurivao ju je, pa je tako tijekom noći 1. kolovoza 2025., oko 1:30 sat, u kuhinji stana, verbalno napao suprugu te joj iz ruke istrgnuo mobilni uređaj i bacio ga, a potom je uhvatio rukama i gušio, te gurnuo prema ormariću, uslijed čega je pala na pod, nanijevši joj četiri crtaste oguljotine na lijevoj strani vrata, što je probudilo djecu koja su počela plakati, pri čemu je njegov daljnji napad spriječila susjeda koja je ušla u stan, te je u razdoblju od 1. kolovoza 2025. od 9:00 sati do 2. kolovoza 2025. do 14:00 sati supruzi putem telefona u više navrata slao poruke u kojima joj je pisao da će svima reći kakva je i da će joj uništiti život, dok je 2. kolovoza 2025. u 14:15 pred djetetom za njezinu majku rekao „da kad bi imao pušku da bi je ubio i da će se sam ozlijediti i otići na hitnu gdje će reći da ga je ozlijedila ona“, radi čega je dijete bila uznemirena, plakala je i tresla se, bojeći se za majku. Iz opisanog ponašanja proizlazi kako je okrivljenik uporan i bezobziran u svojem protupravnom ponašanju i kako se ne može suzdržati u svojim ispadima ni pred djecom, i kako se njegovo protupravno ponašanje s vremenom intenzivira i iz verbalnog prerasta u fizičko nasilje prema supruzi u nazočnosti djece, i očito je da okrivljenik teško kontrolira emocije. Iteracijska opasnost okrivljenika očituje se i u tome da je okrivljenik vještačen od strane psihijatrijskog vještaka dr koji je u svom nalazu i mišljenju naveo kako je okrivljenik izmijenjene dinamike i strukture osobnosti; kod kojeg dominira emocionalna nestabilnost i impulzivnost, niska samokontrola, olaka razdražljivost, eksplozivni izljevi ljutnje, te kako je okrivljenik ovisnik o alkoholnim pićima i o rekreativnim opojnim drogama te da predlaže izricanje sigurnosne mjere obveznog liječenja od ovisnosti i od alkoholnih pića i od opojnih droga. Kada se sve navedeno dovede u vezu s načinom počinjenja kaznenih djela i brojnosti počinjenih kaznenih djela, sud smatra kako i nadalje postoji visoki stupanj opasnosti od ponavljanja istih ili istovrsnih kaznenih djela od strane okrivljenika, čime je ispunjena i posebna zakonska pretpostavka za primjenu mjere istražnog zatvora iz članka 123. stavka 1. ZKP.
8.	Međutim, s obzirom da prema podacima u spisu okrivljenik do sada nije kazneno a ni prekršajno osuđivan te s obzirom da se uredno pridržavao mjera opreza koje su na snazi od 2. kolovoza 2025., sud je mišljenja da se iteracijska opasnost i u daljnjem tijeku postupka može uspješno otkloniti mjerama opreza iz članak 98. stavka 1. ZKP, i to upravo mjerama opreza navedenim u izreci rješenja. Navedene mjere predstavljaju primjerenu garanciju da će se okrivljenik suzdržavati od daljnjeg protupravnog postupanja na štetu žrtava supruge i djece, s obzirom da se navedenim mjerama onemogućava bilo kakav kontakt okrivljenika s oštećenicima i žrtvama pri čemu valja istaknuti da od kolovoza 2025. okrivljenik više ne živi sa istima.
9.	Dakle, sud smatra da se svrha koja bi se u konkretnom slučaju postigla primjenom mjere istražnog zatvora po zakonskoj osnovi iz članka 123. stavka 1. točke 3. ZKP, a koja svrha je suzdržavanje okrivljenika od daljnjeg protupravnog ponašanja, može postići i određenim mu mjerama opreza. Okrivljenik je ujedno upozoren da će se, u slučaju nepridržavanja mjera opreza iste zamijeniti istražnim zatvorom, s time da će nadležna PP redovito izvještavati ovaj sud o tome pridržava li se okrivljenik mjera opreza koje su mu produljene ovim rješenjem. 

10.	Slijedom navedenog, odlučeno je kao u izreci rješenja.
Zagreb,18. lipnja 2026.
Sudac za mladež
Ika Peranović











UPUTA O PRAVU NA ŽALBU:
Protiv ovog rješenja stranke i žrtva mogu podnijeti žalbu u roku od 3 (tri) dana računajući od primitka rješenja. O žalbi odlučuje Županijski sud u Zagrebu, a podnosi se pisanim putem ovom sudu u dovoljnom broju istovjetnih primjeraka za sud i suprotnu stranu.
DNA:
1. Općinsko kazneno državno odvjetništvo Zagreb, na broj KOz-DO-2026
2. Okrivljeni V. .B.
3. Oštećena, 
4. Opunomoćenik po službenoj dužnosti maloljetnih, e-komunikacija
5. Policijska uprava krapinsko-zagorska, Policijska– po pravomoćnosti
6. HZSR, Područnu ured 
7. u spis

